ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
மத்திய உணவு மற்றும் பொது விநியோகத்துறை நவம்பர் 15 முதல் 21 வரை ‘சுதந்திரத்தின் 75வது ஆண்டுப் பெருவிழா’ வைக் கொண்டாடவுள்ளது
தஞ்சாவூரில் உணவுப் பாதுகாப்பு அருங்காட்சியகத்தை உணவு மற்றும் பொது விநியோகத்துறை அமைச்சர் திரு பியூஷ் கோயல் காணொலி காட்சி மூலம் தொடங்கிவைப்பார்
வளர்ச்சியடைந்த இந்தியாவின் 75 ஆண்டுகளையும் அதன் புகழ்மிக்க வரலாற்றையும் நினைவுகூரவும், கொண்டாடவும் உணவு மற்றும் பொதுவிநியோகத்துறை சிறப்பு நிகழ்வுகளுக்கு ஏற்பாடு செய்துள்ளது. சுதந்திரத்தின் 75வது ஆண்டுப் பெருவிழா கொண்டாட்டத்தின் ஒரு பகுதியாக அடுத்த வாரம் நிகழ்ச்சிகள் நடத்தப்படவுள்ளன. இவை நவம்பர் 15ல் தொடங்கி 21ல் நிறைவடையும்.
இந்த கால கட்டத்தில் நாட்டின் பல்வேறு பகுதிகளில் கருத்தரங்குகள் இணையவழி சந்திப்புகள் உள்ளிட்ட பல நிகழ்ச்சிகளுக்கு உணவு மற்றும் பொதுவிநியோகத்துறை ஏற்பாடு செய்துள்ளது. ஊட்டச்சத்து குறைப்பாட்டை போக்குவதற்கு அரிசியை செறிவூட்டுவது உதவும் என்று சுதந்திர தினத்தில் பிரதமர் திரு நரேந்திர மோடி கூறினார். எனவே இந்தத் துறை ஊட்டச்சத்து செறிவூட்டப்பட்ட அரிசி குறித்து உணரவைப்பதற்கும், விழிப்புணர்வைப் பரவலாக்குவதற்கும் பல செயல்களை மேற்கொள்ள உள்ளது. விழாவின் தொடக்க நாளன்று, உணவு பாதுகாப்பை ‘உறுதி செய்ய பொது விநியோக முறை சீர்த்திருத்தங்களில் இந்தியாவின் பயணம்’ என்பது குறித்த கருத்தரங்கு நடத்தப்படும். பொது விநியோக முறையில் தொழில்நுட்பத்தின் முக்கியத்துவம் மற்றும் தாக்கம் குறித்து எடுத்துரைப்பதோடு கொவிட் 19 பெருந்தொற்று காலத்தில் உணவுப் பாதுகாப்பை உறுதி செய்த இந்தியாவின் அனுபவம் குறித்தும் எடுத்துரைக்கப்படும்.
மேலும், தஞ்சாவூரில் உணவு பாதுகாப்பு அருங்காட்சியகம் மற்றும் புகைப்பட கண்காட்சியையும் கர்நாடக மாநிலம் ஹுப்ளி மண்டல அலுவலகத்தையும் மத்திய தொழில் வர்த்தகம், நுகர்வோர் விவகாரங்கள், உணவு மற்றும் பொது விநியோகம், ஜவுளித்துறை அமைச்சர் திரு பியூஷ் கோயல் காணொலி காட்சி மூலம் தொடங்கிவைப்பார்.
இரண்டாவது நாளில் டிபிடி உட்பட கொள்முதல் நடவடிக்கைகளுக்கு அர்ப்பணிக்கப்படுவதோடு குறும்படமும் திரையிடப்படும். கொள்முதல் மையங்களில் விவசாயிகள் மற்றும் பயணாளிகளின் கலந்துரையாடல் நடைபெறும். கான்பூரில் உள்ள தேசிய சர்க்கரை கல்விக் கழகம் 50வது பட்டமளிப்பு விழாவிற்கு ஏற்பாடு செய்யும்.
மூன்றாம் நாளில் ஹாப்பூரில் உள்ள ஐஜிஎம்ஆர்ஐ, திறன் மிக்க இருப்பு வைத்தல் முறை தரக்கட்டுப்பாட்டு முறை குறித்து விவசாயிகளுக்கு விழிப்புணர்வை ஏற்படுத்தும் நிகழ்ச்சிக்கு ஏற்பாடு செய்யும்.
நான்காவது நாள் கரும்பு விவசாயிகளுக்கு அர்ப்பணிக்கப்படும். ‘கரும்பு விவசாயத்தில் சிறந்த நடைமுறைகள்’ குறித்து விவசாயிகள் மற்றும் சுய உதவிக் குழுக்களுடன் கலந்துரையாடலுக்கு ஏற்பாடு செய்யப்படும்.
நிறைவு நாளில் உணவுப் பொருள்கள் கையிருப்பு மற்றும் உணவு தானிய கிடங்குகள் குறித்த விவாதம் போன்ற முக்கிய நிகழ்வுகள் நடைபெறும். இந்த நிகழ்வில் குறைந்தபட்சம் 200 வேளாண் உற்பத்தியாளர் அமைப்புகள் கலந்துகொள்ளும் என்று எதிர்பார்க்கப்படுகிறது.
உணவு மற்றும் பொதுவிநியோகத்துறை இணையமைச்சர்கள் திரு அஷ்வினி குமார் சௌபே, சாத்வி நிரஞ்சன் ஜோதி ஆகியோர் இந்த விழாக்கலில் பங்கேற்ப்பார்கள்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1771605
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 40.64 கோடி தடுப்பூசி டோஸ்கள் போடப்பட்டுள்ளன.
நாடு முழுவதும், இதுவரை 3,03,08,456 பேர் கொவிட் தொற்றிலிருந்து குணமடைந்துள்ளனர்.
குணமடைந்தவர்களின் விழுக்காடு 97.32% ஆக அதிகரித்துள்ளது.
கடந்த 24 மணி நேரத்தில் 38,660 தொற்றாளர்கள் குணமடைந்துள்ளனர்.
கடந்த 24 மணி நேரத்தில், 38,164 புதிய பாதிப்புகள் இந்தியாவில் பதிவாகி உள்ளன.
தற்போது இந்தியாவில் கொரோனா தொற்றுக்காக 4,21,665 பேர் சிகிச்சை பெற்று வருகின்றனர்.
இது மொத்த தொற்றாளர்களின் எண்ணிக்கையில் 1.35% ஆகும்.
வாராந்திர தொற்று உறுதி விகிதம் 5 சதவீதத்திற்கும் குறைவாக சரிந்து 2.08% ஆக உள்ளது.
தினசரி தொற்று விகிதம் தொடர்ந்து 28 நாட்களாக 3 சதவீதத்திற்கும் குறைவாக 2.61% ஆக பதிவாகி உள்ளது.
இந்தியாவில் இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 44.54 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1736652
அறிவியல் மற்றும் தொழில்நுட்பத்துறை
108-வது இந்திய அறிவியல் மாநாட்டை பிரதமர் நாளை தொடங்கிவைக்கிறார்
பிரதமர் திரு நரேந்திர மோடி 108-வது இந்திய அறிவியல் மாநாட்டை காணொலி காட்சி வாயிலாக ஜனவரி 3-ந் தேதி அன்று தொடங்கிவைக்கிறார். இந்நிகழ்ச்சி காலை 9.30 மணிக்கு தொடங்குகிறது. ராஷ்ட்ரசந்த் துக்காடோஜி மகராஜ் நாக்பூர் பல்கலைக்கழகத்தின் அமராவதி சாலை வளாகத்தில் இந்நிகழ்ச்சி நடைபெறவுள்ளது.
மகாராஷ்டிரா ஆளுநரும், மகாராஷ்டிரா பொது பல்கலைக்கழகங்களின் வேந்தருமான திரு பகத் சிங் கோஷ்யாரி, மத்திய அமைச்சரும், ராஷ்ட்ரசந்த் துக்காடோஜி மகராஜ் நாக்பூர் பல்கலைக்கழக நூற்றாண்டு கொண்டாட்டத்தின் ஆலோசனை குழுவின் தலைவருமான திரு நிதின் கட்கரி, மத்திய அறிவியல் மற்றும் தொழில்நுட்பத்துறை அமைச்சர் டாக்டர் ஜிதேந்திர சிங், முதலமைச்சர் திரு ஏக்நாத் ஷிண்டே, துணை முதலமைச்சர் திரு தேவந்திர பட்னாவிஸ், ராஷ்ட்ரசந்த் துக்காடோஜி மகராஜ் நாக்பூர் பல்கலைக்கழக துணைவேந்தர் டாக்டர் சுபாஷ் ஆர் சௌத்ரி, கொல்கத்தாவில் உள்ள இந்திய அறிவியல் மாநாடு சங்கத் தலைவர் டாக்டர் விஜய் லஷ்மி சக்சேனா உள்ளிட்ட முக்கிய பிரமுகர்கள் தொடக்க நிகழ்ச்சியில் கலந்து கொள்ளவுள்ளனர்.
மகளிர் அதிகாரம் அளித்தலுடன் நீடித்த வளர்ச்சிக்கான அறிவியல் மற்றும் தொழில்நுட்பம் என்பது இந்த ஆண்டின் கருப்பொருளாகும். கண்காட்சியில் பங்கேற்க பொது மக்கள் அனுமதிக்கப்படவுள்ளனர்.
108-வது இந்திய அறிவியல் மாநாட்டின் தொழில்நுட்ப அமர்வுகள் 14 பிரிவுகளாக நடைபெறவுள்ளன.
மேலும் மகளிர் அறிவியல் மாநாடு, விவசாயிகள் அறிவியல் மாநாடு, குழந்தைகள் அறிவியல் மாநாடு, பழங்குடியினர் சந்திப்பு, அறிவியல் மற்றும் சமூக அமர்வு, அறிவியல் தொடர்பாளர்கள் மாநாடு ஆகியவையும் நடைபெறவுள்ளன. நோபல் பரிசு பெற்றவர்கள், இந்திய மற்றும் வெளிநாட்டு முன்னணி ஆராய்ச்சியாளர்கள், விண்வெளி, ராணுவம், தகவல் தொழில்நுட்பம் மற்றும் மருத்துவ ஆராய்ச்சி உள்ளிட்ட பல்வேறு துறைகளின் நிபுணர்கள் மற்றும் தொழில்நுட்பவியலாளர்கள், மாநாட்டில் பங்கேற்க உள்ளனர். தொழில்நுட்ப அமர்வு மூலம் வேளாண் மற்றும் வன அறிவியல், விலங்குகள், கால்நடை பராமரிப்பு மற்றும் மீன் வளர்ப்புத்துறை அறிவியல், மானுடவியல் அறிவியல், பொறியியல் அறிவியல், சுற்றுச்சூழல் அறிவியல், தகவல் மற்றும் தொடர்பு அறிவியல் மற்றும் தொழில்நுட்பம், சாதன அறிவியல், கணித அறிவியல், மருத்துவ அறிவியல், புதிய உயிரியல் உள்ளிட்டவற்றின் வாய்ப்புகள் மற்றும் ஆராய்ச்சிகள் குறித்து எடுத்துரைக்கப்படவுள்ளது.
இந்நிகழ்ச்சியின் முன்னோட்டமாக இந்திய அறிவியல் மாநாட்டின் பாரம்பரிய அறிவு ஜோதி நிகழ்ச்சி நடைபெற்றது. இந்தப் பேரணியில் 400க்கும் மேற்பட்ட பள்ளி மற்றும் கல்லூரி மாணவர்கள் பங்கேற்று பல்கலைக்கழக வளாகத்தை சென்றடைந்தனர். தங்களது வாழ்வில் அறிவியல் சிந்தனையை கடைப்பிடிப்போம் என்று அவர்கள் உறுதிமொழி எடுத்தனர்.
வடகிழக்குப் பகுதி வளர்ச்சி அமைச்சகம்
தேசிய மகளிர் ஆணையத்தின் மூத்த உறுப்பினரான திருமதி சோசோ ஷாய்சா இன்று மத்திய இணையமைச்சர் டாக்டர் ஜிதேந்திர சிங்கை சந்தித்தார்
தேசிய மகளிர் ஆணையத்தின் மூத்த உறுப்பினரான திருமதி சோசோ ஷாய்சா இன்று மத்திய இணை அமைச்சர்  வடகிழக்கு மண்டல மேம்பாடு, பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி, விண்வெளித் துறை ஆகிய துறைகளுக்கான மத்திய இணையமைச்சர் டாக்டர் ஜிதேந்திர சிங்கை சந்தித்து கோவிட் 19 தொடர்பாக குறிப்பாக, வடகிழக்கு மண்டலப் பகுதியில் உள்ள பிரச்னைகள் குறித்து கலந்துரையாடினார்.
கோவிட் 19 பெருந்தொற்று பரவாமல் தடுப்பதற்காக சரியான நேரத்தில் அனைத்து முன்னெச்சரிக்கை நடவடிக்கைகளையும் மேற்கொண்டதற்காக பிரதமர் திரு நரேந்திர மோடிக்கு திருமதி ஷாய்சா பாராட்டு தெரிவித்தார். இந்த சவாலை இந்தியா சமாளித்து விடும் என்று அவர் நம்பிக்கை தெரிவித்தார்.
தற்போதைய பெருந்தொற்று காலத்தின்போது எடுக்கப்பட்ட நடவடிக்கைகள் குறித்து டாக்டர் ஜிதேந்திர சிங்கிடம் தெரிவித்த திருமதி ஷாய்சா, தேசிய அளவிலான பொது முடக்க காலத்தின்போது ஆற்றிய சேவைகள் குறித்து குறிப்பாக நாட்டின் பல்வேறு பகுதிகளிலும் வாழும் வட கிழக்கு மண்டல பகுதியைச் சேர்ந்த மக்களுக்கு உதவுவதற்காக ஆற்றிய சேவைகள் குறித்து எடுத்துரைத்தார்.
சுய உதவிக் குழுக்களை சார்ந்த பெண்கள் குறிப்பாக, பெருந்தொற்று காலத்தில், கடந்த சில வாரங்களாக ஆற்றிவரும் பணிகள் குறித்து டாக்டர் ஜிதேந்திர சிங் பாராட்டு தெரிவித்தார். பொதுமுடக்க காலத்தின்போது பல்வேறு பொருட்களைத் தயாரிப்பதில் வடகிழக்கு மண்டல பெண்கள் முன்னிலை வகிப்பதாக அவர் கூறினார்.
கோவிட் பெருந்தொற்று காலத்தில் வடகிழக்கு மண்டல மேம்பாட்டு அமைச்சகம் எடுத்துள்ள பல்வேறு நடவடிக்கைகள் குறித்து, தேசிய மகளிர் ஆணையத்தின் உறுப்பினரிடம் டாக்டர் ஜிதேந்திர சிங் தெரிவித்தார்
(Visitor Counter : 189
பிரதமர் அலுவலகம்
ஜி7 உச்சிமாநாட்டின் முதல் அமர்வில் பிரதமர் பங்கேற்பு
ஜி7 உச்சி மாநாட்டின் முதலாவது அமர்வில் பிரதமர் திரு நரேந்திர மோடி இன்று கலந்துகொண்டார்.
‘சிறப்பான முறையில் மீண்டும் கட்டமைத்தல்- சுகாதாரம்’ என்ற தலைப்பிலான அமர்வு, கொரோனா பெருந்தொற்றிலிருந்து உலக நாடுகள் மீண்டு வருவதிலும், எதிர்கால பெருந்தொற்றுகளுக்கு எதிரான நிலைத்தன்மையை வலுப்படுத்துவதிலும் கவனம் செலுத்தியது.
கூட்டத்தின் போது, இந்தியாவில் அண்மையில் ஏற்பட்ட கொவிட் தொற்று அலையின் போது ஜி7 மற்றும் இதர நாடுகள் அளித்த ஆதரவுக்கு பிரதமர் பாராட்டு தெரிவித்தார்.
பெருந்தொற்றுக்கு எதிரான இந்தியாவின் 'முழுமையான சமூக’ அணுகுமுறையால், அரசு, தொழில்துறை மற்றும் பொது சமூகத்தின் அனைத்து நிலைகளின் நடவடிக்கைகளும் ஒன்றிணைக்கப்பட்டதாக அவர் எடுத்துக் கூறினார்.
தடம் அறிதல் மற்றும் தடுப்பூசியின் மேலாண்மையில் திறந்த ஆதார மின்னணுக் கருவிகளை இந்தியா வெற்றிகரமாகப் பயன்படுத்தியதைப் பற்றி பிரதமர் விரிவாக எடுத்துரைத்ததுடன், தனது அனுபவம் மற்றும் நிபுணத்துவத்தை இதர வளரும் நாடுகளுடன் பகிர்ந்துகொள்ள இந்தியா தயாராக இருப்பதாகவும் குறிப்பிட்டார்.
சர்வதேச மருத்துவ ஆளுகையை மேம்படுத்தும் கூட்டு நடவடிக்கைகளுக்கு இந்தியா ஆதரவளிப்பதாக பிரதமர் உறுதியளித்தார். கொவிட் சம்மந்தமான தொழில்நுட்பங்களுக்கு டிரிப்ஸ் விலக்கு அளிக்க வேண்டும் என்று உலக வர்த்தக அமைப்பில் இந்தியா மற்றும் தென் ஆப்பரிக்க நாடுகள் முன்வைத்த கோரிக்கைக்கு, ஜி7 நாடுகளின் ஆதரவை அவர் வேண்டினார்.
“ஒரே பூமி, ஒரே சுகாதாரம்”, என்ற கருத்தை இன்றைய கூட்டம் ஒட்டுமொத்த உலகிற்கும் வழங்க வேண்டும் என்று பிரதமர் திரு மோடி கூறினார். எதிர்கால பெருந்தொற்றுகளைத் தடுப்பதற்காக சர்வதேச ஒருமைப்பாடு, தலைமைத்துவம், ஒற்றுமைக்கு அழைப்பு விடுத்த பிரதமர், இதுதொடர்பாக ஜனநாயக மற்றும் வெளிப்படைத் தன்மையிலான சமூகங்களின் சிறப்பு பொறுப்புணர்ச்சியையும் வலியுறுத்தினார்.
ஜி7 உச்சி மாநாட்டின் இறுதி நாளான நாளை இரண்டு அமர்வுகளில் பிரதமர் பங்கேற்பார்.
••••••••••••••••
(
பிரதமர் அலுவலகம்
காசி விஸ்வநாத் மற்றும் பிஹு கொண்டாட்டங்கள் குறித்த பொதுமக்களின் கருத்துகளுக்கு பிரதமர் பதிலளித்துள்ளார்
பிரதமர் திரு நரேந்திர மோடி காசி விஸ்வநாதர் மற்றும் பிஹு கொண்டாட்டங்கள் வரையிலான பொதுமக்களின் ட்விட்டர் பதிவுகளுக்குப் பதிலளித்துள்ளார். தனது தந்தையை காசி விஸ்வநாதர் ஆலயத்திற்கு அழைத்துச் செல்லும் வாய்ப்பைப் பெற்றவர் மகிழ்ச்சியோடு பதிவிட்டுள்ள ட்விட்டர் பதிவுக்குப் பதிலளித்துள்ள பிரதமர், “அழகானது!” என்று ட்வீட் செய்துள்ளார்.
சில நாட்களுக்கு முன்பு அசாமில் நடந்த பிஹு கொண்டாட்டங்கள் குறித்து பதிவிட்டுள்ள ஒருவருக்கு பதிலளித்த பிரதமர், “ஆம், இது என்னால் மறக்க முடியாத பிஹு கொண்டாட்டம். பிஹு நிகழ்ச்சிக்கு கூடுதலாக அஸ்ஸாம் வருகையின் சில படங்கள் இங்கே உள்ளன என்று படங்களைப் பகிர்ந்து கொண்டு பதிலளித்துள்ளார்.
வடகிழக்குப் பகுதி வளர்ச்சி அமைச்சகம்
வடகிழக்கு வளர்ச்சி நிதி நிறுவனம்
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த வடகிழக்கு பிராந்திய வளர்ச்சி அமைச்சர் திரு. ஜி. கிஷன் ரெட்டி கீழ்காணும் தகவல்களை அளித்தார்.
ஸ்டார்ட் அப் முதலீட்டு விழா; 15.02.2022 முதல் 15.03.2022 வரை வட கிழக்கு வளர்ச்சி நிதி கார்ப்பரேஷன் லிமிடெட்  ஏற்பாடு செய்துள்ளது.
உள்ளூர் தொழில்முனைவோர் வணிக யோசனைகளை வெளிப்படுத்தவும், அவர்களது வர்த்தகங்களை அதிகரிக்கத் தேவையான மூலதன அணுகலை வழங்கவும் இந்த நிகழ்வு உதவும். மேலும் வழிகாட்டுதல், ஆலோசனை, சந்தைப்படுத்தல் ஆதரவு போன்ற பிற வசதிகளைப் பெறவும் இது அவர்களுக்கு உதவும்.
வடகிழக்கு பிராந்தியத்தின் ஸ்டார்ட்-அப்கள் மற்றும் முதல் தலைமுறை தொழில்முனைவோரை அணுகி, இப்பகுதியில் ஸ்டார்ட்-அப் சூழலை மேம்படுத்துவது இந்த நிகழ்வை ஏற்பாடு செய்வதற்கான காரணம் ஆகும்.
வடகிழக்கு பிராந்திய மேம்பாட்டு அமைச்சகம் மற்றும் இந்திய சிறு தொழில்கள் மேம்பாட்டு வங்கி ஆகியவற்றால் ஊக்குவிக்கப்படும் வடகிழக்கு பிராந்தியத்திற்கான பிரத்யேக நிதியாக நார்த் ஈஸ்ட் வென்ச்சர் ஃபண்ட் விளங்குகிறது. செப்டம்பர், 2017-ல் ரூ 100 கோடி உடன் இது தொடங்கப்பட்டது. வடக்கு-கிழக்கு பிராந்தியங்களில் ஸ்டார்ட்-அப்களை மேம்படுத்துவதற்காக பல்வேறு முயற்சிகளை அரசு எடுத்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805727
வணிகம் மற்றும் தொழில்துறை அமைச்சகம்
மத்திய வர்த்தகம் மற்றும் தொழில்துறை அமைச்சர் திரு.பியூஷ் கோயல் எஃப்எஃப்எஃப்ஏஐ வைர விழா நிகழ்வில் தலைமை விருந்தினராகக் கலந்து கொள்கிறார்
மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித் துறை அமைச்சர், திரு.பியூஷ் கோயல், புதுதில்லியில் நாளை இந்தியாவின் சரக்கு அனுப்புவோர் சங்கங்களின் கூட்டமைப்பின் வைர விழா நிகழ்வில் தலைமை விருந்தினராகக் கலந்து கொண்டு உரையாற்றுகிறார். மத்திய மறைமுக வரிகள் மற்றும் சுங்க வாரியத்தின் தலைவர் திரு. விவேக் ஜோஹ்ரி நிகழ்ச்சியில் சிறப்புரையாற்றுகிறார்.
எஃப்எஃப்எஃப்ஏஐ-யின் 60 ஆண்டுகாலப் பயணம் குறித்து அதன் தலைவர் திரு.ஷங்கர் ஷிண்டே கூறுகையில், “எஃப்எஃப்எஃப்ஏஐ-க்கு வளமான வரலாறு உண்டு. இது ஒரு நீண்டப் பயணம். இதுபோன்ற நிகழ்வு கடந்த கால செயல்களுக்கு மதிப்பளிப்பதற்கும், எதிர்கால வாய்ப்புகளை கற்பனை செய்வதற்கும் வாய்ப்பளிக்கிறது. தேசத்தின் வளர்ச்சிக்கு பங்களிக்கும் வகையில் கடந்த காலத்தை போற்றி, நிகழ்காலத்தை கொண்டாடி, எதிர்காலத்தை வரவேற்கிறது”என்றார். இந்த சந்தர்ப்பத்தில், 60 ஆண்டுகால வெற்றிகரமான பயணத்தில் எஃப்எஃப்எஃப்ஏஐ உடன் இணைந்துள்ள அனைத்து உறுப்பினர்கள் மற்றும் அரசு நிறுவனங்களுக்கு திரு.ஷிண்டே நன்றி தெரிவித்தார்.
எஃப்எஃப்எஃப்ஏஐ என்பது இந்தியாவில் உள்ள சுங்கத் தரகர்களின் உச்சபட்ச அமைப்பாகும். இது 1962-ம் ஆண்டில் நிறுவப்பட்டது. எஃப்எஃப்எஃப்ஏஐ-வின் வைர விழா நிகழ்வு, அதன் 60 ஆண்டு பயணத்தை கொண்டாடவும், நாட்டின் பொருளாதாரத்தை வலுப்படுத்துவதற்கான அதன் முயற்சியைக் கொண்டாடவும் ஏற்பாடு செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பை காணலாம் : https://pib.gov.in/PressReleasePage.aspx?PRID=1930767
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய சுதந்திரத்தின் 75 ஆண்டுகள் விழா: தொடர் இணைய கருத்தரங்குகள் நடத்துகிறது புதிய மற்றும் புதுப்பிக்கத்தக்க எரிசக்தி துறை
இந்திய சுதந்திரத்தின் 75 ஆண்டுகளை நினைவு கூறும் வகையில், இந்தியாவின் 75 ஆண்டு கால சாதனைகளை தெரிவிக்க ‘அம்ருத் மகோசவத்தை’ நடத்த மத்திய அரசு திட்டமிட்டுள்ளது. இதன் ஒரு பகுதியாக புதிய மற்றும் புதுப்பிக்கத்தக்க எரிசக்தி துறை அமைச்சகம் தனது சாதனைகளை தெரிவிக்க 75 வாரங்களுக்கு தொடர் இணைய கருத்தரங்கை நடத்துகிறது.
இது தொடர்பாக 5 வார நிகழ்ச்சி, ‘தரநிலை மற்றும் தரகட்டுப்பாடு நடவடிக்கைகள்’ குறித்து ஜூன் முதல் அடுத்தாண்டு மார்ச் வரை தயார் செய்யப்பட்டுள்ளது. இந்த இணைய கருத்தரங்குளில், முக்கிய தலைப்புகளில், நிபுணர்கள் கலந்து கொண்டு உரையாற்றுவர்.
தரநிலை மற்றும் தரகட்டுப்பாடு குறித்த இணையகருத்தரங்கு ஜூன் 7ம் தேதி முதல் 12ம் தேதி வரை நடத்தப்படுகிறது. இதைத் தொடர்ந்து தொழில்நுட்பம் வாரியாக வார இணையகருத்தரங்குகள் நடத்தப்படும். சூரிய மின் சக்தி சாதனங்கள் குறித்த இணைய கருத்தரங்கு வரும் ஆகஸ்ட் மாதம் நடத்தப்படும். இன்வர்டர் மற்றும் பேட்டரியில் சூரிய மின்சக்தி தொழில்நுட்பம் குறித்த இணைய கருத்தரங்கு வரும் நவம்பர் மாதம் நடத்தப்படும். சூரிய மின்சக்தி மற்றும் காற்றாலைகள் குறித்த இணைய கருத்தரங்கம் அடுத்தாண்டு ஜனவரியில் நடத்தப்படும். பயோகேஸ் ஆலைகள்/மின் கருவிகள் குறித்த இணைய கருத்தரங்கு அடுத்தாண்டு மார்ச் மாதம் நடத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725352
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 152.96 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 152.96 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.69 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787296
பஞ்சாயத்து ராஜ் அமைச்சகம்
15-வது நிதிக் குழுவின் கீழ் பஞ்சாயத் ராஜ் அமைப்புகளுக்கான இணையவழித் தணிக்கை மற்றும் நிதி விடுவிப்பு முறை குறித்து பஞ்சாயத் ராஜ் அமைச்சகம் நாளை மாநிலங்களுடன் ஆலோசனை
15-வது நிதிக் குழுவின் கீழ் பஞ்சாயத் ராஜ் அமைப்புகளுக்கான இணையவழித் தணிக்கை மற்றும் நிதி விடுவிப்பு முறை குறித்து பஞ்சாயத் ராஜ் அமைச்சகம் மாநிலங்களுடன் நாளை புதுதில்லியில் ஆலோசனை நடத்த உள்ளது. பஞ்சாயத் ராஜ் அமைச்சக செயலாளர் திரு சுனில்குமார் தலைமையில் நடைபெற உள்ள இக்கூட்டத்தில் பஞ்சாயத் ராஜ் அமைச்சக கூடுதல் செயலாளர் டாக்டர் சந்திரசேகர் குமார், இணைச் செயலாளர் திரு அலோக் பிரேம் நாகர் ஆகியோர் பங்கேற்க உள்ளனர். மாநில பஞ்சாயத் ராஜ் துறை உயர் அதிகாரிகள், உள்ளாட்சி நிதி மற்றும் தணிக்கை இயக்குநரக பிரதிநிதிகள் கலந்து கொள்ள உள்ளனர்.
நிதி அமைச்சக நடவடிக்கை வழிகாட்டு நெறிமுறைகளின்படி 15-வது நிதிக்குழு மானியங்களைப் பஞ்சாயத் ராஜ் அமைச்சகம் மாநிலங்களுக்கு விடுவிக்கிறது. இணையதளத்தின் தற்காலிக அல்லது தணிக்கை செய்யப்பட்ட கணக்குகளை வெளியிடும் மாநிலங்கள் மற்றும் கிராம உள்ளாட்சி நிர்வாகங்களுக்கு மட்டுமே
2021-22-ம் நிதியாண்டிலிருந்து மானியங்கள் வழங்கப்படும் என்று
15-வது நிதிக்குழு பரிந்துரைத்துள்ளது.
பிரதமர் அலுவலகம்
திரு பவானி சிங் அவர்களின் மறைவுக்கு பிரதமர் இரங்கல்
திரு பவானி சிங் அவர்களின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரை வாயிலாக வெளியிட்டுள்ள செய்தியில், உத்திரப்பிரதேச பாஜகவின் சஹ்-சங்கதன்மஹாமந்திரியான திரு பவானி சிங் அவர்களின் மறைவை அறிந்து பெரிதும் துயருற்றதாகத் தெரிவித்துள்ள பிரதமர், அன்னாரது மென்மையான மற்றும் கடினமாக உழைக்கும் தன்மையை நினைவு கூர்ந்துள்ளார். தான் சார்ந்துள்ள அமைப்புக்கு திரு பவானி சிங் ஆற்றியுள்ள பங்களிப்பையும், அவரது பொதுச் சேவையையும் பிரதமர் நினைவு கூர்ந்துள்ளார். அவரின் ஆன்மா சாந்தியடைய இறைவனிடம் தான் வேண்டுவதாகவும் பிரதமர் திரு மோடி கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் ஜூன் 24 முதல் 26 வரை புதுச்சேரி மற்றும் சென்னையில் 3 நாள் பயணம் மேற்கொள்கிறார்
சுகாதாரம் மற்றும் உர அமைச்சக திட்டங்களின் முன்னேற்றம் மற்றும் நிலவரம் குறித்து டாக்டர் மன்சுக் மாண்டவியா ஆய்வு மேற்கொள்வார்
மருத்துவ பூச்சியியலில் பயிற்சிக்கான சர்வதேச செயல்திறன் மையத்துக்கு அடிக்கல் நாட்டும் மத்திய சுகாதாரத்துறை அமைச்சர், ஜிப்மரில் சர்வதேச பொது சுகாதார பள்ளியை தொடங்கிவைப்பார்
சென்னை சிப்பெட் வளாகத்தில் புதிய தொழில்நுட்ப மையத்துக்கு டாக்டர் மன்சுக் மாண்டவியா அடிக்கல் நாட்டுவார்
மத்திய சுகாதாரம் மற்றும் குடும்பநலம், ரசாயனம் மற்றும் உரத்துறை அமைச்சர் டாக்டர் மன்சுக் மாண்டவியா, 24-ந் தேதி முதல் 26-ந் தேதி வரை புதுச்சேரி மற்றும் சென்னைக்கு பயணம் மேற்கொள்கிறார். திட்டங்கள் மற்றும் முன்முயற்சிகளில் அக்கறையுடன் கூடிய செயலாக்கம் மற்றும் ஒத்துழைப்பு அடிப்படையிலான பங்களிப்பை நோக்கமாக கொண்டு முழுமையான அணுகுமுறை மூலம் நீடித்த சுகாதார நடைமுறை முயற்சிகளை மேற்கொள்ளும் வகையில் மத்திய சுகாதார அமைச்சரின் பயணம் அமையும்.
புதுச்சேரியில் மத்திய சுகாதாரத்துறை அமைச்சர்,
புதுச்சேரியில் சுகாதார நடைமுறையை மேலும் வலுப்படுத்தும் முயற்சியாக டாக்டர் மன்சுக் மாண்டவியா 24-ந் தேதி அங்கு பயணம் மேற்கொள்கிறார். புதுச்சேரி துணைநிலை ஆளுநர், முதலமைச்சர், சுகாதாரத்துறை அமைச்சர் ஆகியோர் முன்னிலையில், மருத்துவ பூச்சியியலில் பயிற்சிக்கான சர்வதேச செயல்திறன் மையத்துக்கு அடிக்கல் நாட்டுவார். அதன் பின்னர் பரவும் நோய்கள் கட்டுப்பாட்டு மையத்தில்  மேற்கொள்ளப்பட்டுள்ள நவீன வசதிகளை பார்வையிடும் அவர், மாணவர்கள் மற்றும் ஆசிரியர்களுடன் கலந்துரையாடுவார். விசிஆர்சியின் செயல்பாடுகள் குறித்து அதன் இயக்குனர் இந்த நிகழ்ச்சியில் விளக்கம் அளிப்பார்.
ஜிப்மர் வளாகத்தில் சர்வதேச பொது சுகாதார பள்ளியை தொடங்கிவைக்கும் டாக்டர் மாண்டவியா, ஆசிரியர்கள் மற்றும் மாணவர்களுடன் கலந்துரையாடுவார்.
சுகாதார அமைச்சகம் மற்றும் உர அமைச்சகத்தின் கூட்டுக்கூட்டத்தில் அதன் செயல்பாடுகள் குறித்து டாக்டர் மன்சுக் மாண்டவியா ஆய்வு மேற்கொள்வார். கீழ்புதுப்பட்டில் உள்ள சுகாதாரம் மற்றும் நலவாழ்வு மையத்துக்கு செல்லும் அமைச்சர் அங்கு இ-மருத்துவம் மற்றும் இ-சஞ்ஜீவனி குறித்து ஆய்வு செய்வார்.
சென்னையில் மத்திய சுகாதாரத்துறை அமைச்சர்
சென்னை பயணத்தின் போது டாக்டர் மன்சுக் மாண்டவியா, தமிழ்நாடு ஓமந்தூரார் அரசு பன்னோக்கு மருத்துவமனைக்கு சென்று, ஆவடியில் மத்திய அரசின் சுகாதார திட்ட நலவாழ்வு மையம் மற்றும் ஆய்வகத்துக்கு காணொலி மூலம் அடிக்கல் நாட்டுவார். இதனைத் தொடர்ந்து மாநில இ-தேசிய சுகாதார இயக்கத்தின் இயக்குனருடன் அவர் ஆலோசனை மேற்கொள்வார். தேசிய சுகாதார இயக்கத்தின் சிறந்த நடைமுறைகள் பற்றிய விளக்கம் அப்போது அளிக்கப்படும்.
பெட்ரோ ரசாயனத்துறையில், புதிய தொழில்நுட்பத்தை உருவாக்கி, அதனை பயன்படுத்துவதுடன், தொழில்நுட்ப மாற்றத்தின் மூலம் தொழில்முனைவோரை கைதூக்கி விடுவதற்கும், அறிவுசார் சொத்துரிமை மற்றும் அறிவுதளத்தை விரிவுபடுத்தவும், ஆராய்ச்சி மற்றும் மேம்பாட்டை மேலும் ஊக்குவிக்கும் வகையிலும் கிண்டியில் உள்ள மத்திய பெட்ரோ ரசாயன பொறியியல் மற்றும் தொழில்நுட்ப நிறுவன  வளாகத்தில் புதிய தொழில்நுட்ப மையத்துக்கான அடிக்கல்லையும் டாக்டர் மன்சுக் மாண்டவியா நாட்டுகிறார். இதன் தொடர்ச்சியாக சிப்பெட் வளாகத்தை அவர் பார்வையிடுவார். மணலியில் உள்ள சென்னை உரத் தொழிற்சாலை , தமிழ்நாடு மருத்துவ சேவைகள் கழகம், அண்ணாநகரில் உள்ள மருந்து சேமிப்பு கிடங்கு ஆகியவற்றையும் அவர் பார்வையிடுவார்.
PIB Headquarters
ரூ.81 லட்சம் மதிப்புள்ள 1.93 கிலோ தங்கம், ஐபோன்கள், வெளிநாட்டு கரன்ஸி ஆகியவை சென்னை விமான நிலையத்தில் பறிமுதல் – இரண்டு பேர் கைது
புதன்கிழமை அன்று  கிடைத்த ரகசிய தகவலின் அடிப்படையில், சிங்கப்பூரில் இருந்து ஏர் இண்டியா விமானம் மூலம் சென்னை வந்த சிங்கப்பூரைச் சேர்ந்த தேவி  என்பவரை இடைமறித்து பரிசோதனை நடத்தியதில், சானிடரி பட்டைகளுக்கு இடையே மறைத்து கடத்தி வரப்பட்ட தங்கப் பசையை சுங்கத் துறையினர் கண்டுபிடித்தனர். ரூ. 12.31 லட்சம் மதிப்புள்ள 294 கிராம் தங்கப் பசை பறிமுதல் செய்யப்பட்டது.
மற்றொரு நிகழ்வில் சிங்கப்பூரில் இருந்து ஸ்கூட் விமானம் மூலம் வந்த சென்னையைச் சேர்ந்த ரவி  என்பவரைப் பரிசோதித்தபோது, அவரது பேண்ட் பாக்கெட்டில் மறைத்து வைக்கப்பட்டிருந்த 307 கிராம் எடையுள்ள 9 தங்கக்கட்டிகள் கண்டுபிடிக்கப்பட்டு பறிமுதல் செய்யப்பட்டது. இதன் மதிப்பு ரூ.12.86 லட்சம் ஆகும்.
செவ்வாய்க்கிழமை, நான்கு நிகழ்வுகளில் கடத்தல் பொருட்கள் பிடிபட்டன. கொழும்புவில் இருந்து ஏர் இண்டியா விமானம் மூலம் வந்த ராமநாதபுரத்தைச் சேர்ந்த ரஸீக் அலி  என்பவரை சோதனையிட்டபோது, ஆசன வாயில் மறைத்து எடுத்து வரப்பட்ட நான்கு பொட்டலம் தங்கப் பசை பறிமுதல் செய்யப்பட்டது. 424 கிராம் எடைகொண்ட இதன் மதிப்பு ரூ.17.76 லட்சமாகும்.
இதேபோல, திருவனந்தபுரத்திலிருந்து ஏர் இண்டியா விமானம் மூலம் வந்த பீகார் மாநிலம் மதுபானியைச் சேர்ந்த தீரஜ்குமார்  என்பவரிடம் சோதனையிட்டதில், ஆசனவாயில் மறைத்து எடுத்து வரப்பட்ட தங்கத்தை அதிகாரிகள் பறிமுதல் செய்தனர். 908 கிராம் எடைகொண்ட அதன் மதிப்பு ரூ.38 லட்சமாகும். அவர் கைது செய்யப்பட்டார்.
மற்றொரு சம்பவத்தில் துபாயில் இருந்து எமிரேட்ஸ் விமானம் மூலம் வந்த, நெல்லூரைச் சேர்ந்த பசீர் சையத்  என்பவரிடம் இருந்து கடத்தல் பொருட்கள் கைப்பற்றப்பட்டன. இவற்றில் 27 ஐபோன்கள், 16 ஆப்பிள் ஏர் போட்ஸ், 2 ஆப்பிள் டிவி பெட்டிகள், 2 ஆப்பிள் கடிகாரங்கள் அடங்கும். இந்த மின்னணு பொருட்களின் மொத்த மதிப்பு ரூ. 24.14 லட்சம் ஆகும். இந்தப் பயணியும் கைது செய்யப்பட்டார்.
இதேபோல, ஷார்ஜாவுக்கு ஏர் இண்டியா விமானம் மூலம் செல்லவிருந்த ராமநாதபுரத்தைச் சேர்ந்த அஸீஸ் கிப்லி  என்பவரை புறப்பாடு முனையத்தில் சோதனையிட்டபோது, அவரது கைப்பையில் ரூ.7.36 லட்சம் மதிப்புள்ள 40,000 சவூதி ரியாலை மறைத்து வைத்திருந்தது கண்டுபிடிக்கப்பட்டு, பறிமுதல் செய்யப்பட்டது.
சுங்கத் துறை சட்டத்தின்கீழ், கைப்பற்றப்பட்ட தங்கம், மொபைல் போன்கள், வெளிநாட்டு கரன்ஸி ஆகியவற்றின் மொத்த மதிப்பு ரூ.1.12 கோடியாகும்.
இது குறித்து, மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பு தெரிவிக்கிறது.
பிரதமர் அலுவலகம்
10 கோடி தடுப்பூசிகள் போட்ட வேகமான நாடு இந்தியா
உலகளவில், 10 கோடி டோஸ் கொவிட் தடுப்பூசிகள் போட்ட வேகமான நாடாக இந்தியா உள்ளது. இந்த அளவை, 85 நாளில் இந்தியா சாதித்துள்ளது. இந்த அளவை எட்ட அமெரிக்கா 89 நாட்களும், சீனா 102 நாட்களும் எடுத்தன.
பிரதமர் அலுவலகம் சுட்டுரையில் விடுத்துள்ள செய்தியில், ‘‘ இந்த விவரங்களுடன், ஆரோக்கியமான மற்றும் கொவிட்-19 இல்லாத இந்தியாவை உறுதி செய்யும் முயற்சிகளை வலுப்படுத்துகிறது’’ என கூறியுள்ளது.
-------
(
மத்திய அமைச்சரவை
இந்தியா-தஜகிஸ்தான் இடையே இளைஞர் விவகாரங்களில் ஒத்துழைக்க வகை செய்யும் புர்ந்துணர்வு ஒப்பந்தத்திற்கு மத்திய அமைச்சரவை ஒப்புதல்
இன்று புதுதில்லியில் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவையில், இந்தியா-தஜகிஸ்தான் இடையே இளைஞர் விவகாரங்களில் ஒத்துழைக்க வகை செய்யும் புர்ந்துணர்வு ஒப்பந்தத்திற்கு ஒப்புதல் அளிக்கப்பட்டது.
கடந்த அக்டோபர் மாதம் 8-ஆம் தேதி இந்த புரிந்துணர்வு ஒப்பந்தம், தஜகிஸ்தான் தலைநகர் Dushanbe-யில் கையெழுத்தானது. இந்திய தரப்பில் தஜகிஸ்தானுக்கான இந்திய தூதர் திரு. சோமநாத் கோஷ் மற்றும் தஜகிஸ்தான் குடியரசின் இளைஞர் மற்றும் விளையாட்டு விவகாரங்கள் குழு தலைவரான திரு. அப்துல்லாசோடா ஆடாம்ரஸ்தம் ஆகியோர் கையெழுத்திட்டனர். இந்த ஒப்பந்தம் 5 ஆண்டுகளுக்கு அமலில் இருக்கும்.
இந்த ஒப்பந்தப்படி, இளைஞர்கள் பரிமாற்றம், இளையோர் அமைப்புகளின் பிரதிநிதிகள் பரிமாற்றம் ஆகியவை மேற்கொள்ளப்படும். இளையோர் விவகாரம் தொடர்பான சர்வதேச கருத்தரங்குகள், மாநாடுகளில் இருநாட்டு இளையோர்களும் பங்கேற்கவும் ஒப்பந்தம் வகை செய்கிறது. இளையோர் விழாக்களும் மேற்கொள்ளப்படும். இவை அனைத்தும் இருநாடுகளின் சட்ட திட்டங்களுக்கு உட்பட்டு, இருநாடுகளின் ஒப்புதலோடு மேற்கொள்ளப்படும்.
பயன்
இந்த ஒப்பந்தம் இளைஞர் விவகாரங்கள் தொடர்பான நிகழ்ச்சிகளை இருநாடுகளும் பரஸ்பரம் பரிமாறிக் கொள்ள வகை செய்கிறது. இதனால் இரு நாடுகளுக்கு இடையேயான கலாச்சாரம், நன்மதிப்பு மற்றும் நல்ல சிந்தனைகள் போன்றவைகளை பரிமாறிக் கொள்ள வழியேற்படும். இதுபோன்ற நடவடிக்கைகளினால், இருநாடுகளைச் சேர்ந்த இளையோர்கள் மத, இன, பாலினப் பாகுபாடின்றி இளையோர் நிகழ்ச்சிகளில் பங்கேற்க முடியும்.